open-index/open-wikipedia-markdown huggingface dataset:
Candy Music

**«Candy Music»** er ein song av CANDY. Han representerte Georgia og vann Junior Eurovision Song Contest 2011. Teksten er skriven på georgisk.

## Kjelder
* junioreurovision.tv
Europe av Kristina Kochegarova

**«Europe»** er ein song av Kristina Kochegarova. Han representerte Ukraina i Junior Eurovision Song Contest 2011. Teksten er skriven på ukrainsk.

## Kjelder
* junioreurovision.tv
Romeo And Juliet

**«Kak Romeo i Dzjuljetta»** (russisk for *Som Romeo og Julie*, russisk: «Как Ромео и Джульетта») er ein song av Jekaterina Rjabova. Han representerte Russland i Junior Eurovision Song Contest 2011. Teksten er skriven på russisk.

## Kjelder

* junioreurovision.tv
Dodekaeder

**Dodekaeder** er ein polygon med tolv sideflater, men vanlegvis er det meint eit **regulært dodekaeder**: ein platonsk lekam sett saman av tolv like, regulære pentagonale sideflater.

## Areal og volum
Overflatearealet *A* og volumet *V* av eit regulært dodekaeder med kantlengd *a* er:
:A = 3\sqrt{25+10\sqrt{5}} a^2 \approx 20.645728807a^2

:V = \frac{1}{4} (15+7\sqrt{5}) a^3 \approx 7.6631189606a^3

## Radius
Viss eit regulært oktaeder med kantlengde *a*, er radius til ei omskriven kule (ei som akkurat fyller ut heile figuren):

: r_u = \frac{a}{4} \left(\sqrt{15} +\sqrt{3}\right) \approx 1.401258538 \cdot a 

Radiusen av ei innskriven kule (ei som fyller ut akkurat så mykje ho kan inne i han) er:

: r_i = \frac{a}{20} \sqrt{250 +110\sqrt{5}} \approx 1.113516364 \cdot a 

Midtradiusen, der sideflata rører midten av alle kantane, er:

:  r_m = \frac{a}{4} \left(3 +\sqrt{5}\right) \approx 1.309016994 \cdot a 

Dette kan òg bli skildra som:

: r_u = \frac{\sqrt{3}}{2} \phi \, a 

: r_i = \frac{\phi^2}{2 \sqrt{3-\phi}} \,  a \,\!

: r_m = \frac{\phi^2}{2} a 

der \phi \,\!  er det gylne snittet.

## Sjå òg
*Pentagon
*Polyeder
*Platonske lekamar
Polyeder

Eit **polyeder** er ein tredimensjonal lekam med flate overflater og rette kantar.

Ordet kom frå det greske ordet *poly* ('mange') og *hedra* ('plass' eller 'flate').
Avkutta oktaeder

Eit **avkutta oktaeder** er ein arkimedisk lekam med 6 firkanta og 8 heksagonale sider, 24 hjørne og 36 kantar. Denne blir konstruert ved å kutte ein tredjedel av kantane i alle endar av eit oktaeder. Dette gjev 6 nye firkanta sider og gjer dei gamle trekant-sidene heksagonale.

## Konstruksjon

Eit avkutta oktaeder kan konstruerast frå eit regulært oktaeder med sidelengde 3*a* gjennom å ta bort seks kvadratiske pyramidar, ein frå kvar spiss. Desse pyramidane har både grunnkantlengde  (*a*) og sidekantlengder (*e*) av *a*, slik at dei dannar likesida trekantar. Grunnflatearealet blir då *a*2. Denne forma er nøyaktig lik eit halvt oktaeder eller Johnson-lekam J1.

## Areal og volum
Arealet *A* og volumet *V* til eit avkutta oktaeder med sidelengde *a* er:
:A = (6+12\sqrt{3}) a^2 \approx 26.7846097a^2
:V = 8\sqrt{2} a^3 \approx 11.3137085a^3.

## Røyndomsdøme


14-sided Chinese dice from warring states period.jpg |Kinesisk terning frå Krigarrika-tida.
CvO 2.jpg |Skulptur ved Carl-von-Ossietzky-Gymnasium i Bonn.
DaYan Gem solved cubemeister com.jpg | [Rubiks kube]]-variant
Polydron 1170197.jpg |Modell laga med konstruksjonssettet Polydron
Pyrite-249304.jpg | Pyrittkrystall


## Avkuttingssekvensar

## Kjelder

**Denne artikkelen bygger på «[[:en:Truncated octahedron|Truncated octahedron]]» frå ,  den 18. juni 2018.*
Walensjøen

**Walensjøen**, (tysk: *Walensee*), er ein innsjø som ligg i Foralpane i det austlege Sveits. Han ligg i og mellom kantonane Glarus og St. Gallen. Innsjøen dekker eit areal på 24 km² og er ein av dei største innsjøane i landet. Han ligg 419 meter over havet, og er 151 meter på det djupaste. 

Elva Seez, som renn ut i austenden av Walensjøen, var opphavleg største tilførselkjelda til innsjøen. Mellom 1807 og 1811 vart det grave ein kanal, Escherkanalen, frå elva Linth, slik at denne elva fekk utlaup nær vestenden av den langstrekte Walensjøen. Sidan har Linth vore største vasskjelda til innsjøen. Før 1811 rann alt vatnet i Linth vidare ut i Zürichsjøen lengre vest.

Han er kalla opp etter Walenstadt. Andre byar og landsbyar ved innsjøen er Weesen, Quinten, Quarten og  Murg. Churfirstenfjella stig bratt opp på nordsida av innsjøen, opp til kring 2300 moh. 

## Kjelder

**Denne artikkelen bygger på «[[:de:Walensee|Walensee]]» frå ,  den 15. august 2011.*
Moratsjøen

**Moratsjøen**, (fransk: *Lac de Morat*, tysk: *Murtensee*), er ein innsjø i det vestlege Sveits. Han ligg i og mellom kantonane Fribourg og Vaud. Fribourg omkrinsar nordaustdelen av innsjøen, Vaud den sørvestlege delen. Han er den minste av tre innsjøar i Seeland-området ved foten av Jurafjella. 

Moratsjøen har eit areal på 22,8 km². Han er 8,2 kilometer lang og 2,8 km på det breiaste. Innsjøen ligg 429 meter over havet, og er på det djupaste 45 meter. Elva Broye er hovudvasskjelda til innsjøen, medan Broyekanalen er avlaup til den nærliggande Neuchâtelsjøen, som ligg på same nivå. Neuchâtelsjøen er i sin tur knytt til Bielsjøen gjennom ein annan kanal. Slik fungerer dei tre innsjøane som flaumreservoar i høve til den store elva Aare, som renn ut i Bielsjøen. 

## Kjelder

**Denne artikkelen bygger på «[[:en:Lake Murten|Lake Murten]]» frå ,  den 15. august 2011.*
Kongen av Skottland

**Kongen av Skottland**, evt. **Dronninga av Skottland** er nemninga på statsoverhovudet i Skottland frå om lag 845 då riket vart samla under Kenneth Mac Alpin og fram til 1707, då Storbritannia vart oppretta. Frå 1603 var kongen av Skottland og konge av England sidan landa var i personalunion under Stuart-kongane. Det skotske sjølvstendet opphørde i og med opprettinga av realunionen i 1707.
Zugsjøen

**Zugsjøen**, (tysk *Zugersee*) er ein innsjø i kantonane Zug og Schwyz i det sentrale Sveits. Sjøen har eit areal på 38 km² og ligg 414 meter over havet. Største djupna er 198 meter. På det trongaste er innsjøen om lag ein kilometer brei.

Elva Lorze, ei sideelv til Reuss, er hovudvasskjelda til Zugsjøen og drenerer innsjøen. Sidan ho renn inn innsjøen få kilometer frå utlaupet, er det liten omrøring i sjøen. Særleg då den skogdekte halvøya Chiemen deler Zugsjøen i to, den djupe sørdelen og den heller grunne norddelen.

Fram til byrjinga av 1900-talet var Zugsjøen næringsfattig, men vart snart ein av dei mest ureina innsjøane i Sveits. Trass i ulike åtgjerder vart vasskvaliteten berre langsamt betre. På grunn av den høge delen fosfor veks mange algar i dei øvre sjikta i vatnet. Under nedbrytinga brukar algane oksygen, noko som resulterer i oksygenmangel i djupet av sjøen. Sjøen vert berre drenert i norddelen, så vatnet står gjennomsnittleg 14,5 år i innsjøen. I 1953 vart det bygt eit reinseverk ved byen Zug, og i 1977 det andre reinseverket for 14 kommunar i området.

32 fiskeartar er påvist i Zugsjøen. Større verde som matfisk har sikar (*Coregonus*), ein variant av røye, åbor og gjedde. Den lokale varianten av røye er nemnd første gongen i 1281, og vart i seinmellomalderen også nytta som betalingsmiddel. For desse matfiskane finst nokre avlsanlegg langs strandlinja av innsjøen.

## Busetnader
* Arth
* Buonas
* Cham
* Immensee
* Oberwil
* Risch
* Walchwil
* Zug

## Kjelder

**Denne artikkelen bygger på «[[:sv:Zugsjön|Zugsjön]]» frå ,  den 15. august 2011.*  
 

## Bakgrunnsstoff
*Zugersee Schiffahrt
Herzlfjellet

**Herzlfjellet** (hebraisk הר הרצל), òg *Har HaZikaron* (hebraisk הר הזכרון, tyder «Minnefjellet»), er eit fjell der nasjonalgravplassen til Israel og andre minnesmerke ligg, på vestsida av Jerusalem ved sidan av Jerusalemskogen. Han er kalla opp etter Theodor Herzl, som grunnla den moderne politiske sionismen. Herzl si grav ligg øvst på åsen. Yad Vashem, som er eit minnesmerke til Holocaust, ligg vest Herzl. Israelarar falne i krig vert òg gravlagd der. Herzlfjellet ligg 834 meter over havet. 

## Historie
Herzlfjellet har vore nasjonalgravplassen til Israel sidan 1951. Fire israelske statsministrar ligg gravlagd her: Levi Eshkol, Golda Meir, Yitzhak Shamir og Yitzhak Rabin (som er gravlagd ved sidan av kona Leah). Israelske presidentar er òg gravlagde på Herzlfjellet, og det same er andre jødiske og sionist-leiarar. Mange minnesmarkeringar og nasjonale feiringar vert haldne på Herzlfjellet.

## Kjelder

**Denne artikkelen bygger på «[[:en:Mount Herzl|Mount Herzl]]» frå ,  den 4. oktober 2014.* 
*** oppgav desse kjeldene:*



## Bakgrunnsstoff
* Herzlfjellet museum 
* Herzlfjellet på WikiMapia
* Finn ei grav på Herzlfjellet
Einsiedeln

**Einsiedeln** er ein kommune og eit distrikt i kantonen Schwyz i Sveits.  Einsiedeln har  innbyggjarar () og eit areal på .

Kommunearealet tilsvarar omtrent grensene som vart fastsett for klosteret i ein fredsavtale i 1350, inngått av abbeden på klosteret på den eine sida og kantonen på den andre. Einsiedeln består av dei seks busetnadane Bennau, Egg, Willerzell, Euthal, Gross og Trachslau. Landsbyen Biberbrugg er delt med kommunen Feusisberg. 

Paracelsus vart fødd i Einsiedeln,  ein lege og alkymist frå renessansen som er den første som namngav sink. . Kombinert- og langrennsløparen Alois Kälin er frå staden, som skihopparen Andreas Küttel. Skirennaren Urs Kälin er frå landsbyen Bennau.

Huldrych Zwingli starta si reformatoriske verksemd ved Einsiedeln kloster. 

## Kjelder

**Denne artikkelen bygger på «[[:de:Einsiedeln|Einsiedeln]]» frå ,  den 16. august 2011.*  
 

## Bakgrunnsstoff
Schwyz

**Schwyz** (fransk *Schwytz*, italiensk *Svitto*) er ein by og ein kommune i kantonen Schwyz i Sveits. Kommunen har  innbyggjarar () og eit areal på . Sentrum ligg 516 meter over havet, om lag 5 km aust for Vierwaldstättersjøen..

Namnet på staden Schwyz er første gongen nemnt i 972, og vart då skrive då «Suittes». Landsnamnet Sveits er avleidd frå stadnamnet Schwyz. 

Hovudnæringane i byen er turisme, tekstil- og sementvareindustri. Han har fleire bygg frå 1600- og 1700-talet. St. Martin-kyrkja frå seinbarokken er med den rike utsmykkinga si ei av dei festlegaste barokkyrkjene i Sveits. Det historiske museet i byen inneheld dei eldste dokumenta som førte til grunnlegginga av Sveits, Bundesbrief av 1291. Det står eit minnesmerke over Arnold Winkelried i byen, helten frå slaget ved Sempach i 1386.

Franz Heinzer er frå Schwyz.

## Kjelder

**Denne artikkelen bygger på «[[:de:Schwyz (Gemeinde)|Schwyz (Gemeinde)]]» frå ,  den 16. august 2011.*  
 
* Schwyz – by. I *[[Store norske leksikon]]*. Henta frå: http://snl.no/Schwyz/by

## Bakgrunnsstoff
* Offisiell nettstad (tysk)
* kantonen Schwyz (tysk)
Long Thanh internasjonale lufthamn

**Long Thanh internasjonale lufthamn** er ein planlagd flyplass i Vietnam. Flyplassen skal ligga i Tan Binh, ein del av Ho Chi Minh-byen. Hovudplanen om bygginga av flyplassen blei vedteken av statsminister Phan Văn Khải i 2006. Etter planen skulle bygginga av flyplassen ta til i 2015. Konstruksjonen kunne fyrst byrja i januar 2021, med ei planlagd opning i 2025.

## Kjelder


* *Denne artikkelen bygger på «[[:en:Long Thanh International Airport|Tan Son Nhat International Airport]]» frå , den 16. august 2011.*
Bellinzona

**Bellinzona** (fransk *Bellinzone*, tysk *Bellenz*) er den administrative hovudstaden i kantonen Ticino i Sveits. Kommunen har  innbyggjarar () og eit areal på . Kommunesenteret ligg 238 meter over havet. 

Byen er kjend for dei tre borger (Castelgrande, Montebello, Sasso Corbaro) som er innskrivne på verdsarvlista til UNESCO.

Bellinzona ligg ved elva Ticino der Val Mesolcina munner ut i Ticinodalen. Byen ligg då i skjeringspunktet for vegane over fleire store fjellpass mot nord: St.&nbsp;Gotthard-, Lucomagno-, Nufenen- og San Bernardino-passet.

Milano kontrollerte området gjennom det meste av mellomalderen. Bellinzona vart knytt til Ticino i året 1500. I og rundt Bellinzona ligg ei rekke festningsanlegg som speglar plassen sin nøkkelposisjon for fleire fjellovergangar. Anlegga har røter tilbake til mellomalderen og dels heilt til romertida. 

## Kjelder

**Denne artikkelen bygger på «[[:nb:Bellinzona|Bellinzona]]» frå ,  den 16. august 2011.*  
 

## Bakgrunnsstoff
*Offisiell nettstad
*
*Rabadan-karnevalet
*Unesco
Avkutta dodekaeder

Eit **avkutta dodekaeder** er ein arkimedisk lekam med 12 dekagonale og 20 trekanta sider, 60 hjørne og 90 kantar. Denne blir konstruert ved å stumpe av (kutte av) ein tredjedel av kantane i begge endar av eit dodekaeder, da får du 20 nye trekanta sider og gjer dei gamle pentagon-sidene dekagonale.

## Areal og volum
Arealet *A* og volumet *V* til eit avkutta dodekaeder med sidelengde *a* er:
:A = 5 (\sqrt{3}+6\sqrt{5+2\sqrt{5}}) a^2 \approx 100.99076a^2
:V = \frac{5}{12} (99+47\sqrt{5}) a^3 \approx 85.0396646a^3

## Avkuttingssekvens

Fil:Uniform polyhedron-53-t0.svg|Dodekaeder
Fil:Uniform polyhedron-53-t01.png|Avkutta dodekaeder
Fil:Uniform polyhedron-53-t1.png|Ikosidodekaeder
Fil:Uniform polyhedron-53-t12.png|Avkutta ikosaeder
Fil:Uniform polyhedron-53-t2.svg|Ikosaeder


## Sjå òg
*Arkimedisk lekam
*Dodekaeder

## Kjelder

**Denne artikkelen bygger på «[[:nb:Avstumpet dodekaeder|Avstumpet dodekaeder]]» frå ,  den 16. august 2011.*
Avkutta ikosaeder

Eit **avkutta ikosaeder** er ein arkimedisk lekam med 12 pentagonale og 20 heksagonale sider, 60 hjørne og 90 kantar. Denne blir kunstruert ved å kutte ein tredjedel av kantane i alle endar av eit ikosaeder. Dette gjev 12 nye pentagonale sider og gjer trekant-sidene heksagonale.

## Areal og volum
:\begin{align}
A & = 3 \left ( 10\sqrt{3} + \sqrt{5} \sqrt{5 + 2\sqrt{5}} \right ) a^2 \approx 72.607253a^2 \\
V & = \frac{1}{4} (125+43\sqrt{5}) a^3 \approx 55.2877308a^3. \\
\end{align}

## Avkuttingssekvens

## Sjå òg
*Arkimedisk lekam
*Ikosaeder
Pave Johannes

**Pave Johannes** kan visa til fleire pavar (og [motpavar). Namnet [Johannes er blitt nytta både av paven i Roma, koptiske pavar og ortodokse patriarkar.

:
## Katolske pavar
# Johannes I (523-526)
# Johannes II (533-535)
# Johannes III (561-574)
# Johannes IV (640-642)
# Johannes V (685-686)
# Johannes VI (701-705)
# Johannes VII (705-707)
# Johannes, motpave (844]]: januar)
# Johannes VIII (872-882)
# Johannes IX (898-900)
# Johannes X (914-928)
# Johannes XI (931-935)
# Johannes XII (955-963)
# Johannes XIII (965-972)
# Johannes XIV (983-984)
# Johannes XV (985-996)
# Johannes 16., motpave (997-998)
# Johannes XVII (1003]], juni til desember)
# Johannes XVIII (1003-1009)
# Johannes XIX (1024-1032)
# Johannes XXI (1276-1277)
# Johannes XXII (1316-1334)
# Johannes XXIII, motpave (1410-1415) (i Johannes XXIII (1958-1963)

## Sjå også
# Johannes Paul I (1978]], august til september)
# Johannes Paul II (1978-2005)

## Koptiske pavar

# Johannes I (496–505)
# Johannes II (505–516)
# Johannes III (681–689)
# Johannes IV (776–799)
# Johannes V (1146–1166)
# Johannes VI (1189–1216)
# Johannes VII (1261–1268, 1271–1293)
# Johannes VIII (1300–1320)
# Johannes IX (1320–1327)
# Johannes X (1363–1369)
# Johannes XI (1428–1453)
# Johannes XII (1480–1483)
# Johannes XIII (1483–1524)
# Johannes XIV (1573–1589)
# Johannes XV (1621–1631)
# Johannes XVI (1676–1718)
# Johannes XVII (1727–1745)
# Johannes XVIII (1770–1797)
# Johannes XIX (1929–1942)
South Sudan Oyee!

«**South Sudan Oyee!**» er nasjonalsongen til Sør-Sudan. Han blei teken i bruk då landet fekk sjølvstende 9. juli 2011. «Oyee» tilsvarer 'hurra'.

## Tekst
Songteksten blei skriven først ved hjelp av 49 diktarar og ein komité leidd av Joseph Abuk. Ulike diktdelar blei brukte til den ferdige teksten, som skulle oppfylla visse krav sette av Den sørsudanske frigjeringsrørsla. Nasjonalsongen skulle nemna landet si historie, folket, geografi og den lange fridomskampen. Arbeidet med songen tok til før sørsudanarane hadde røysta over om dei skulle krevja sjølvstende. 

## Melodi
Fleire musikarar fekk sjansen til å laga melodi til nasjonalsongen gjennom ein open konkurranse. Studentar og lærarar ved Juba University vann med sitt bidrag.

## Bakgrunnsstoff
*A national anthem for South Sudan. Lydreportasje frå *BBC News*.
*A song for south Sudan: Writing a new national anthem. *BBC News*, 12 January 2011 
## Kjelder
*Waakhe Simon, Referendum Preparations: S.Sudan Anthem on the Way , *Gurtong*, 16 September 2010
*A song for south Sudan: Writing a new national anthem. *BBC News*, 12 January 2011
Marokko i Eurovision Song Contest

**Marokko** debuterte i Eurovision Song Contest 1980 i Haag i Nederland med songen «Bitakat Hob», framført på arabisk av Samira Bensaïd. Landet har berre delteke ei gong. Bidraget vart valt av SNRT.

## Deltaking
Marokko er det fyrste, og førebels einaste, afrikanske og arabiske landet som har delteke i Eurovision Song Contest. Det var òg fyrste gongen eit av bidraga var sunge på arabisk.

Songen, «Bitakat Hob», fekk berre sju poeng i tevlinga, alle frå Italia, og enda på 18. plass.

På grunn av den dårlege plasseringa i 1980 trekte Marokko seg frå tevlinga og har aldri delteke sidan.

## Framtidig deltaking
Den marokkanske kringkastaren 2M TV har uttrykkja sin intensjon om å verte medlem i Den europeiske kringkastingsunionen (EBU). 2M TV vil gje det marokkanske folk ein sjanse til å delta i Eurovision Song Contest. Kringkastaren har berre høve til å delta om dei vert medlem i EBU.

## Bidraga i Eurovision Song Contest

## Røystegjeving
### Finale

 

## Kjelder
*Den offisielle nettsida til Eurovision Song Contest
*Marokko i Eurovision Song Contest

**Denne artikkelen bygger på «[[:en:Morocco in the Eurovision Song Contest|Morocco in the Eurovision Song Contest]]» frå ,  den 16. august 2011.*  
 

## Fotnotar
Fiat

**Fiat** er eit merkenamn som høyrer til bilprodusenten *Fabbrica Italiana Automobili Torino* basert i Torino i Italia. Namnet er eit akronym laga av det italienske namnet: **F**abbrica **I**taliana **A**utomobili **T**orino. Det stavar også det latinske ordet *fiat* som tyder 'lat det bli', eit uttrykk for håp og styrke som i *fiat lux*, 'lat det bli lys'. Verksemda vart starta av Giovanni Agnelli i 1899. Ho omsette for 35,88 milliardar euro i 2010.

Frå slutten av 1960-åra har Fiat kjøpt eller vunne kontroll over ei rekke selskap, mellom anna: 
* Bilprodusentar: Ferrari, Lancia, Alfa Romeo og Maserati.
* Nyttekjøretøy: OM og Iveco.
* Landbruksmaskiner: New Holland og det canadiske merket Flexy-Coils.
* Anleggsmaskiner: produsert av Fiat-Hitachi Construction og New Holland Construction.
* Bussar: Fiat, Iveco og Irisbus.
* Flyindustri: fly og relaterte komponentar vert produsert av FiatAvio, som også kontrollerer EVL, som driv med romindustri.
* Militære køyretøy.
* Komponentar: den største, italienske komponentprodusenten, Magneti-Marelli er eigd av Fiat og i sin tur eig denne verksemda merke som Carello, Automotive Lighting, Siem, Cofap, Jaeger, Solex, Veglia Borletti, Vitaloni, Automotive Lighting og Weber.
* Stålverk og metallurgi: Fiat eig Teksid.
* Forlag, publisering, media: Fiat-gruppa er også eigar av forlag som La Stampa, Itedi og Italiana Edizioni. Gruppen eig også fleire riks- og lokalaviser eller kontrollerer dei gjennom ulike selskap. 
* Finansielle tenester: Eit viktig forsikringsselskap, Toro Assicurazioni, gjev Fiat ei kontrollerande marknadsposisjon.
* Bygg/anlegg: Ingest Facility og Fiat Engineering arbeider på ei rekke ulike sektorar, og IPI er eit formidlingsselskap som også driv med eigedomsforvaltning og drift. 
* IT: Fiats verksemd på denne sektoren skjer gjennom ICT - Information & Communication Technology, Espin, Global Value, TeleClient, Atlanet.

Fiat eig også skianlegga i Sestrieres (denne byen i Alpene er skapt av Agnelli-familien). 

## Fiat-modellar

* 124
* 508 Balilla
* 125
* 126
* 127
* 128
* 130
* 132
* 131
* 500
* 600
* 1100
* 1400
* 1300
* 1500
* 1900
* 2000
* Albea
* Barchetta
* Bianchina
* Brava
* Bravo
* Cinquecento
* Coupé
* Argenta
* Croma
* Dino
* Doblò
* Duna (designet i Brasil)
* Grande Punto
* Idea
* Marea
* Multipla
* Palio
* Panda
* Punto
* Regata
* Ritmo/Strada
* Sedici
* Seicento
* Siena
* Stilo
* Tempra
* Tipo
* Topolino
* Ulysse
* Uno
* X1/9i 1994.

## Priser
Fiat har vunne prisen Årets Bil ni gongar:

* 1967: Fiat 124
* 1970: Fiat 128
* 1972: Fiat 127
* 1984: Fiat Uno
* 1989: Fiat Tipo
* 1995: Fiat Punto
* 1996: Fiat Brava/Bravo
* 2004: Fiat Panda (Nye)
* 2007: Fiat 500

## Kjelder


* *Denne artikkelen bygger på «[[:en:Fiat|Fiat]]» frå ,  den 17. august 2011.*  
**Denne artikkelen bygger på «[[:en:Fiat Automobiles|Fiat Automobiles]]» frå ,  den 17. august 2011.*  
**Denne artikkelen bygger på «[[:no:Fiat|Fiat]]» frå ,  den 17. august 2011.*  


## Bakgrunnsstoff
* Fiat - Internasjonal side
* Fiat - Norsk side
* Norsk Fiat Register 
* Fiat Classic Club (Sverige)
* An extensive Fiat 124 Spider website in two languages 
* Biltesten.no sine tester av Fiat
Reuss

**Reuss** er ei elv i Sveits, som høyrer til Rhinenvassdraget. Elva har kjelde i Gotthardmassivet i kantonen Uri, og munnar ut i Aare ved Windisch i kantonen Aargau. Reuss er 164&nbsp;km lang, og har ei fallhøgd på 2&nbsp;101 m og eit tilsigsfelt på 3&nbsp;425 km².

Reuss oppstår i Urseren av fleire kjeldeelvar, dei to største er Furkareuss og Gotthardreuss. Kjelda til Furkareuss ligg på 2&nbsp;431 meter over havet, og vert rekna som  hovudkjelda. Reuss renn ut av Urseren gjennom Schöllenenjuvet. Etter å ha passert den breie Reussdalen i Uri, munnar elva ved Flüelen ut i Vierwaldstättersjøen. Reuss renn ut av innsjøen ved byen Luzern, den største byen langs elva. Herifrå renn elva nordover gjennom Aargau, dels som grenseelv mot kantonane Zug og Zürich. Reuss si vassføring ved åmotet til Aare er gjennomsnittleg 140&nbsp;m³/s.

## Kjelder

**Denne artikkelen bygger på «[[:nb:Reuss|Reuss]]» frå ,  den 17. august 2011.*
Verdsmeisterskapen i sjakk 1957

Verdsmeisterskapen i sjakk 1957 vart spela mellom Mikhail Botvinnik og Vasilij Smyslov i Moskva frå 5. mars til 27. april 1957. 

## Resultat
Tvikampen var spela over 24 parti. Viss kampen enda uavgjort 12-12, ville Botvinnik, som regjerande verdsmeister, behalde tittelen. Vassilij Smyslov vann og vart ny verdsmeister i sjakk. 

## Bakgrunnsstoff
*Sjakk-VM 1957 hos chessgames.com, med partia, vitja 17. august 2011
*1957 World Chess Championship hos Graeme Cree sine sjakksider
Verdsmeisterskapen i sjakk 1958

Verdsmeisterskapen i sjakk 1958 vart spela mellom Mikhail Botvinnik og Vasilij Smyslov i Moskva frå 4. mars til 9. mai 1958.  Smyslov hadde vunne tvikampen om verdsmeisterskapen i sjakk 1957 mot då regjerande meister Botvinnik. Og etter dei reglane som gjaldt då, hadde Botvinnik rett til ein returkamp året etterpå. 

## Resultat
Kampen vart spela over 24 parti. Viss den enda uavgjort 12-12 etter 24 parti, ville Smyslov behalde tittelen. Men Botvinnik vann tvikampen, og tok tilbake verdsmeister-tittelen. 

## Bakgrunnsstoff
*Sjakk-VM 1958 hos chessgames.com, med partia, vitja 17. august 2011
*1958 World Chess Championship hos Graeme Cree sine sjakksider
Gregorio Allegri

**Gregorio Allegri** () var ein italiensk komponist og tenorsongar knytt til  seinrenessansen og tidleg barokk.

## Liv
Allegri var fødd i Roma. Han var korgut ved San Luigi de Francesci frå 1591, og elev av Giovanni Maria Nanino. Frå 1607 til  1621 var Gregorio kapellmeister ved domkyrkja i Fermo, og frå 1629 songar i det pavelege orkesteret under pave Urban VIII.

## Verk
Allegri komponerte messer, motettar, eit Te Deum, eit Magnificat og ei firstemmig strykarsonate.

Den best kjende av komposisjonane hans er den nistemmige *[[Miserere av Allegri|Miserere]]*, som toneset Salme 51 i Bibelen. Stykket blei endra og utvida mange gonger i løpet av livet hans, og fekk ein segnomspunnen status. Det blei berre framført Det sixtinske kapellet under den stille veka, og var forbode å kopiera. I 1770 kom fjortenårige Mozart til Roma, høyrde stykket to gonger og skreiv det ned etter minnet, og ein engelsk musikkhistorikar gav det ut i London. Etterkvart blei kopieringsforbodet heva, og fleire seinare komponistar, som Felix Mendelssohn og Franz Liszt, transkriberte verket. 

## Kjelder


**Denne artikkelen bygger på «[[:nb:Gregorio Allegri|Gregorio Allegri]]» frå ,  den 17. august 2011.*  
 

**Denne artikkelen bygger på «[[:en:Gregorio Allegri|Gregorio Allegri]]» frå ,  den 17. august 2011.*  
 

## Bakgrunnsstoff
*  
* Lydeksempel: ''Miserere mei deus'' fra salme 51
Verdsmeisterskapen i sjakk 1910 (Lasker-Janowski)

Emanuel Lasker møtte David Janowski i den andre verdsmeisterskapen i sjakk i 1910. Tvikampen blei spela mellom 8. november og 8. desember 1910 i Berlin.

## Bakgrunn

Lasker og Janowski spelte to vennskapskampar i 1909, der den første enda uavgjort (+2 -2) og den andre blei vunnen av Lasker med   (+7 =2 -1). Denne lengste kampen i 1909 har ofte blitt kalla for ein verdsmeisterkamp, men ifølgje Edward Winter var det ikkje ein tittelkamp.

## Resultat

Den av partane som først vann åtte parti, ville bli verdsmeister. Lasker forsvarte tittelen, heilt overlegent, med 8 sigrar, tre remisar og ingen tap.


:

## Bakgrunnsstoff
*Verdsmeisterskapen i sjakk 1910 (Lasker-Janowski) hos chessgames.com, med partia, vitja 17. august 2011
*1910 World Chess Championship hos Graeme Cree sine sjakksider

## Fotnotar
Christine Guldbrandsen

**Christine Guldbrandsen** () er ein norsk songar. Ho vann Melodi Grand Prix 2006 med songen «Alvedansen», og representerte Noreg i Eurovision Song Contest 2006, der ho enda på 14. plass.

## Kjelder

**Denne artikkelen bygger på «[[:nb:Christine Guldbrandsen|Christine Guldbrandsen]]» frå ,  den 17. august 2011.*
Geoff Hurst

**Geoffrey Charles Hurst** ( i Ashton-under-Lyne, Lancashire) er ein tidlegare engelsk fotballspelar. Han er ein legende i West Ham og det engelske landslaget, og er også den einaste spelaren i fotballens historie som har scora hat-trick i ein VM-finale.

Dei tre måla kom i finalen i 1966 for England, i deira 4&ndash;2-seier over Tyskland (BRD) på det gamle Wembley. Denne bragda var ekstra imponerande, med tanke på at Hurst berre hadde fire månader (åtte kampar) bak seg i si internasjonale karriere, og at han ikkje var rekna som England sitt første val på spissplassen på den tida. Det andre målet han scora i kampen, som kom på overtid, er eit av dei mest omdiskuterte fotballmåla gjennom tidene. Hurst skaut ballen i tverrliggaren, og ballen stussa ned på mållinja, og det vart dømt mål til England. Tidlegare i turneringa, før finalen, hadde Hurst vist sitt talent og medvirka i fleire av England sine mål. Totalt scora han 24 mål på 49 landskampar for England, og på klubblagsnivå spelte han for West Ham United, Stoke City og West Bromwich Albion. For West Ham vart det totalt 180 mål på 411 kampar.

Geoff Hurst var manager for Chelsea FC i åra 1979-81.

Hurst vart utnemnd til *[[Knight Bachelor]]* av dronning Elisabeth II og vart dermed slegen til riddar. Han har med det rett til å føre tiltaleforma «sir» framfor namnet. Hurst er også medlem av Order of the British Empire.
Wig Wam

**Wig Wam** er ein norsk hard rockgruppe frå Halden. Dei vann Melodi Grand Prix 2005 med songen «In My Dreams», og representerte Noreg i Eurovision Song Contest 2005, der dei enda på ein delt niandeplass med Danmark.

## Kjelder

**Denne artikkelen bygger på «[[:nb:Wig Wam|Wig Wam]]» frå ,  den 17. august 2011.*
Buskmure

**Buskmure** er ei plante i rosefamilien. Arten har ei sirkumpolar utbreiing, og veks i Nord-Europa, i det nordlege Sibir, i Alaska, det nordlege Canada og på Grønland. Buskmure er ei lita lauvfellande busk med ei stiv opprett og tettgreina vekstform. Planta vert om lag 1.5 m i diameter. Borken er først lysgrøn med tett hårkledning. Seinare vert borken brun og stripet, og til sist skalar han av i tynne strimlar. Knoppane er spreidde og spisse med grågrøn farge. Blada er ulikefinna med 3-7 småblad. Kvart småblad er elliptisk med heil rand og lett hårkledning. Oversida er grågrøn, medan undersida er gråleg. Blomstrane liknar jordbærplanta sine i forma, og dei kan vert gule, oransje, lyseraude eller kvite, alt etter sorten. Fruktene er små nøtter, som modnast og spirer villig. 

I Noreg veks planta ikkje vilt. Buskmura er ei mykje nytta pryd- og hekkplante i hagar.

## Galleri

(MHNT) Dasiphora fruticosa ssp. floribunda.jpg
Bush cinquefoil, Dasiphora fruticosa (25170319891).jpg|Buskmure i California


## Kjelder

**Denne artikkelen bygger på «[[:da:Almindelig buskpotentil|Almindelig buskpotentil]]» frå ,  den 17. august 2011.*
Pave Leo I

Heilage **Leo I** eller **Leo den store** (ca. 400-10. november 461) var pave frå 440 til han døydde i 461, og har ein viktig plass i kyrkjehistoria. Leo markerte seg som ein forkjempar for autoriteten til paven i Roma, også over andre patriarker gjennom arven etter apostelen Peter. Han kjempa fram ei ortodoks kristen lære mot Kristus-syn (arianisme, monofysittisme og pelagianisme) som etterkvart blei erklærte som vranglære. I 452 møtte han hunarkongen Attila og klarte og greidde overtala han til å la vera å storma Roma.

Leo var den første paven som fekk tilnamnet «den store». Han er rekna som ein av kyrkjefedrane, og blei utnemnd til kyrkjelærar i 1754.

## Kjelder

**Denne artikkelen bygger på «[[:nb:Pave Leo I|Pave Leo I]]» frå ,  den 17. august 2011.*  
 
* 

## Bakgrunnsstoff
* Biografi på katolsk.no
Det sveitsiske flagget

**Det sveitsiske flagget** er kvadratisk med ein kvit kross på raud bakgrunn. Flagget er eitt av dei eldste i Europa. Det byggjer på emblemet til kantonen Schwyz, som er eit raudt flagg med ein liten gresk kross i eine hjørnet. 

## Bakgrunnsstoff
Museum of New Zealand Te Papa Tongarewa

**Museum of New Zealand Te Papa Tongarewa** er nasjonalmuseet på New Zealand. Hovudbygningen ligg i Wellington.
Queenstown

Queenstown har fleire tydingar:

* **[[Queenstown i Sør-Afrika]]**
* **[[Queenstown på New Zealand]]**
* **[[Queenstown på Tasmania]]**
* **[[Cobh]]** i Irland var tidlegare kalla Queenstown
Te Anau

**Te Anau** er ein by i Southland District på Sørøya på New Zealand. Han ligg på austbreidda til Te Anau-sjøen i Fiordland. Te Anau-sjøen er den største innsjøen på Sørøya, og den nest største på New Zealand etter Tauposjøen. Ved folketeljinga i 2006 var innbyggjartalet i byen 1 902.

Turisme og jordbruk er dei viktigaste næringsvegane i distriktet. Då byen ligg ved grensa mot nasjonalparken Fiordland National Park, er han innfallsporten til eit villmarksområde kjent for fotturisme og vakkert landskap. Mange fugleartar held til her, mellom desse den trua takahefuglen frå riksefamilien, som ein kan sjå i Fiordland Wildlife Park. Te Anau har mange overnattingsstadar, med over 3&nbsp;000 tilgjengelege senger i sommarsesongen.

Te Anau har vegsamband med Invercargill i søraust, Queenstown mot nordaust, Gore mot aust og Manapouri mot sør. I Te Anau startar hovudvegen Milford Road, som går til Milford Sound, 120 km mot nord.

## Galleri

Fil:Takahe Te Anau.jpg|Ein takaheskulptur i Te Anau
Fil:Lake_Te_Anau_Night.JPG|Lake Te Anau om kvelden


## Kjelder

**Denne artikkelen bygger på «[[:en:Te Anau|Te Anau]]» frå ,  den 18. august 2011.*  

## Bakgrunnsstoff
* Destination Fiordland- den regionale turismeorganisasjonen for Fiordlandregionen.
*FiordlandNZ.com  (vevside for turistinformasjon og booking.)
*Historiske bilete frå Te Anau frå samlingane til Museum of New Zealand Te Papa Tongarewa
Liechtenstein i Eurovision Song Contest

Liechtenstein prøvde å debutere i Eurovision Song Contest 1976, men dei hadde framleis ikkje hadde nokon nasjonal kringkastar som var medlem i EBU, og vart avviste. Sveits tilbaud seg å delta med same flagg som Liechtenstein. Landet hadde vald song og artist, men fekk ikkje lov av arrangørane i Nederland til å delta.

1FLTV annonserte at dei ville sende inn ein søknad til EBU for å verte eit aktivt medlem før 31. juli 2009, med intensjon om å delta i Eurovision Song Contest 2010 i Bærum i Noreg. Søknaden vart ikkje godkjend og landet fekk ikkje debutere i tevlinga.
 
29. juli 2010 prøvde 1FLTV att å få medlemskap i EBU, men søknaden vart ikkje godkjend. Liechtenstein fekk dimed ikkje debutere i Eurovision Song Contest 2011 i Düsseldorf i Tyskland.

## Ikkje-deltakande bidrag

## Kjelder

**Denne artikkelen bygger på «[[:sv:Liechtensteins bidrag i Eurovision Song Contest|Liechtensteins bidrag i Eurovision Song Contest]]» frå ,  den 18. august 2011.*  
**Denne artikkelen bygger på «[[:nl:Mislukte pogingen om deel te nemen aan het Eurovisiesongfestival#Liechtenstein|Mislukte pogingen om deel te nemen aan het Eurovisiesongfestival#Liechtenstein]]» frå ,  den 18. august 2011.*  
 

## Fotnotar
Libanon i Eurovision Song Contest

**Libanon** skulle debutere i semifinalen i Eurovision Song Contest 2005 med songen «Quand tout s'enfuit», framført av Aline Lahoud. Landet stilte ikkje opp, sjølv om dei hadde meldt seg på. Det var fordi dei ikkje ville syna bidraget til Israel. I følgje reglane til Den europeiske kringkastingsunionen (EBU) skal alle land som deltek og røystar i tevlinga syne alle bidraga på direktesendt fjernsyn. Libanon vart straffa med utestenging frå tevlinga i tre år fordi dei ikkje deltok, sjølv om dei meldte seg på.

## Kringkastinga av det israelske bidraget
15. desember 2004 annonserte Télé Liban (TL) at finansielle problem tvinga dei til å trekkje seg frå tevlinga, og nekta for at det var grunna politiske konfliktar med Israel. Men fem dagar seinare, laga EBU ein avtale med TL og Libanon vart set på den offisielle lista over deltakarar.

I mars 2005 vart Israel fjerna som deltakar frå nettstaden til Libanon i Eurovision Song Contest. EBU gav TL 24 timar på å rette opp i feila, elles kunne dei risikere å verte diskvalifisert. TL fjerna alt innhald frå nettstaden og erstatta det med ein link til eurovision.tv, den offisielle nettstaden til Eurovision Song Contest.

Seinare same månad ville EBU forsikre seg at TL kom til å kringkaste heile tevlinga, inkludert det israelske bidraget, utan avbrot. TL kunne ikkje garantere dette, og 18. mars 2005 trekte dei seg frå tevlinga. I Libanon er det ikkje lov å kringkaste israelsk innhald på libanesisk fjernsyn. TL skreiv på sine nettstader at det «ikkje er tillatt å kringkaste resultata til det israelske bidraget, noko som er brot på reglane i Eurovision Song Contest 2005». Sidan TL trekte seg kort tid før tevlinga, var dei straffa med utestenging frå tevlinga i tre år.

## 2008
I 2007 sa den libanesiske songaren Mika at han var interessert i å delteke for Libanon i 2008, men for ein annan libanesisk kringkastar som ikkje var utestengt. Til dømes Lebanese Broadcasting Corporation (LBC) eller Future Television kunne delteke, men ingen av dei var medlem i EBU. Han deltok aldri, og landet har ikkje gjort fleire forsøk på å delteke i tevlinga etter at utestenginga til TL opphøyrde.

## Bidraga

## Kjelder

**Denne artikkelen bygger på «[[:sv:Libanons bidrag i Eurovision Song Contest|Libanons bidrag i Eurovision Song Contest]]» frå ,  den 18. august 2011.*  
 

**Denne artikkelen bygger på «[[:en:Lebanon in the Eurovision Song Contest|Lebanon in the Eurovision Song Contest]]» frå ,  den 7. januar 2012.*
Tunisia i Eurovision Song Contest

**Tunisia** skulle debutere i Eurovision Song Contest i 1977. Landet skulle starte som nummer 4 i finalen, men trekte seg ein kort stund før konkurransen utan nokon forklaring.

## Kjelder

**Denne artikkelen bygger på «[[:sv:Tunisiens bidrag i Eurovision Song Contest|Tunisiens bidrag i Eurovision Song Contest]]» frå ,  den 18. august 2011.*
Godøya

**Godøya** kan visa til: 

* Godøya i Bodø kommune i Nordland
* Godøya i Giske kommune i Møre og Romsdal
Folkestad

**Folkestad** kan visa til: 

* Folkestad i Bø i Telemark
* Folkestad i Fjaler kommune i Sogn og Fjordane
* Folkestad i Volda kommune i Møre og Romsdal
Ytre-Standal

**Ytre-Standal** er ei grend i Hjørundfjorden i Ørsta kommune. Ytre-Standal er gardsnummer 172 i Ørsta kommune. Fram til kommunesamanslåinga med Ørsta 1. januar 1964 var dette gnr. 62 i Hjørundfjord kommune. Ytre-Standal vart før skrive utan bindestrek og forma Likkje Standal har også vore bruk.  

Ytre-Standal ligg på vestsida av Hjørundfjorden ca. 10,5 km sørover frå Festøya. Det er ferjesamband vidare frå Store-Standal. Fylkesveg 70 i Møre og Romsdal går frå Festøya forbi over Standaleidet til kommunesenteret i Ørsta.

Grenda har fem bruk. Fire ligg på rekke langs fjorden og det femte bruket framme i dalen. 

Ytre-Standal-dalen går ca. 3 km fram til setra på Hau'en. Det er bomveg 1,5 km. fram i dalen. Fremst utvidar den seg og endar i dalbotnane Likkjekoppen og Storekoppen. Det er høge og kjente fjell på alle kantar. Av desse: 

* Breitinden, 
* Romedalstinden, 
* Storekopptindane, 
* Likkjedalstindane 
** Ytstenestinden / Slingsbys topp. 

Frå setra på Hau'en er det grei rås over Molladalskaret (900 moh.) til Molladalen. 

Det er også overgang over Likkjekoppskaret mot Kolåstinden og Standaleidet.

## Kjente standalingar
* Helge J. Standal, forfattar av fjellbøker 
* Ragnar Standal, bygdebokredaktør og forfattar
* Reidar Standal, sokneprest 
* Eli Anne Tvergrov, forfattar 

## Bakgrunnsstoff
* Om fjella rundt Ytre-Standal
* Fjellinordvest – om fjellene i Ørsta.

## Kjelder
* Lars Strømme og Ragnar Standal: *Hjørundfjordboka Band V Gard og ætt*, Ørsta 1993 ISBN 82-991200-5-5 side 468-509
Linth

**Linth** er ei 37 km lang elv i det sentrale, austlege Sveits. Elva har kjelde i Glarus-Alpane i kantonen Glarus, og renn gjennom kantonane St. Gallen og Schwyz. Linth munnar ut i Zürichsjøen. Opphavleg rann Linth forbi Walensjøen og tok opp elva Maag, som var avlaup for Walensjøen, før ho nådde Zürichsjøen. Grunna stendig overfløyming vart Linth regulert mellom 1807 og 1816. Ein bygde då Escherkanalen og leia Linth gjennom denne ut i Walensjøen, frå denne innsjøen renn ho gjennom Linthkanalen til Zürichsjøen. Når elva forlet Zürichsjøen, har ho skifta namn til Limmat, som er ei bielv til Aare.

## Kjelder

**Denne artikkelen bygger på «[[:de:Linth|Linth]]» frå ,  den 18. august 2011.*
Saane

**Saane** (tysk), eller **Sarine** (fransk) er ei 128 km lang elv i det vestlege Sveits. Ho har eit nedslagsfelt på . Saane er ei bielv til Aare. Elva har kjelde ovanom Gsteig ved fjellet Sanetschhorn, i den vestlege delen av Berner Oberland. Ho renn først nordover til Gstaad og Saanen, der ho kursar vestovar. Ved Montbovon vender elva atter mot nord og renn gjennom kantonen Fribourg. Ho passerer byane Gruyères og Fribourg før ho munnar ut i Aare, om lag 15 km vest for Bern.

Elva vert rekna som språkgrensa mellom den tyskspråklege og den franskspråklege delen av Sveits.

## Kjelder

**Denne artikkelen bygger på «[[:de:Saane|Saane]]» frå ,  den 18. august 2011.*
Curt Hansen

**Curt Hansen** () i Bov i Sønderjylland er ein dansk stormeister i sjakk og ein av dei sterkaste sjakkspelarane i Danmark gjennom tidene.

Han fekk det store gjennombrotet sitt 17 år gammal, då han vann europamesterskapen i sjakk for juniorar i 1982. Dette følgde han opp med danmarksmeisterskapen og nordisk meisterskap i sjakk det følgjande året, og i 1984 blei han verdsmeister i sjakk for juniorer. Enda eit år seinare hadde han oppfylt krava for å stormeister. Høgaste FIDE-rating er 2635 frå juli 2004, pr. november 2010 hadde han 2619. Høgaste plassering på verdsrankingen var i 1992, då han var nummer 14. Han har vunne om lag 20 større sjakkturneringar, seks danmarksmeisterskap, tre tyske lagmeisterskap med Köln Porz og 61 poeng på 94 landskampparti, mellom anna 66% i 48 OL-parti.

Curt Hansen er også ein framståande postsjakkspelar, der han også er stormeister.

Curt Hansen har sidan 1986 vore redaktør for sjakkspalta i Jyllands-Posten.

## Danmarksmeisterskap
Curt Hansen har vunne turneringa seks gongar: 1983, 1984, 1985, 1994, 1998 og 2000.

## Viktige turneringssigrar
* Junior-EM Groningen 1982 (10/13 poeng).
* Nordisk meisterskap Esbjerg 1983 (8,5/11 - første stormeister-norm).
* Multi-tabs GM-turnering Gladsaxe/Farum 1983(6/9 kategori 8).
* Junior-VM Kiljava Finland 1984 (10,5/13 - andre stormeister-norm).
* Borgarnes Island 1984 (8/11, kategori 8).
* Politiken Cup Vejstrup 1989 (6,5/9, kategori 10).
* Groningen 1991 (6/9, kategori 13).
* Super Chess Cup Tåstrup 1992 (6,5/9, kategori 13).
* Vejle 1994 (6,5/9, kategori 10).
* Malmö Sverige 1994 (7/9, kategori 12).
* Nordisk meisterskap og soneturnering Reykjavik 1995 (8,5/11).
* Samba Cup (Skanderborg) 2003 (5,5/9)

## Bakgrunnsstoff
* Biografi på SIS-MH Masters
* Statistikk hos ChessWorld.net
* Curt Hansen sine sjakkparti hos chessgames.com, vitja 19. august 2011
* Curt Hansen sitt ratingkort hos FIDE, vitja 19. august 2011
Thur i Sveits

**Thur** er ei elv i den nordaustlege delen av Sveits. Ho er 134 kilometer lang, med eit nedslagsfelt på . Elva er ei bielv til Rhinen. Thur har kjelde på fjellet Säntis, søraust i kantonen St. Gallen. Ho renn gjennom valkrinsen Toggenburg og byen Wil, deretter renn ho inn i kantonen Thurgau og forbi kantonshovudstaden Frauenfeld. Dei siste 19 kilometrane av Thur renn ho i kantonen Zürich. Ho munnar ut i Rhinen ved landegrensa mot Tyskland, sør for Schaffhausen.

## Kjelder

**Denne artikkelen bygger på «[[:en:Thur (Rhein)|Thur (Rhein)]]» frå ,  den 18. august 2011.*  


## Bakgrunnsstoff
Orator

**Orator** (frå latin *os*, 'munn') tyder ein framifrå talar eller veltalande person. Det kan også brukast om personar som bruker store gestar og svulmande uttrykk.

## Dei attiske oratorane
Dei attiske oratorane var ein litterær kanon over ti oratorar frå Attika og Aten som blei rekna som dei beste talaraneer i gresk antikk. Kanonen blei truleg utarbeidd i Alexandria i Egypt Han fekk truleg den endelege forma si på 100-talet e.Kr.

* Antifon
* Andokides
* Lysias 
* Isokrates
* Isaius
* Aiskines
* Lykurgos 
* Demosthenes
* Hypereides
* Dinarkos

## Sjå òg
* Retorikk
* Ni lyriske poetar

## Kjelder

**Delar av denne artikkelen bygger på «[[:en:Attic orators|Attic orators]]» frå ,  den 18. april 2020.*
Psykoanalyse

**Psykoanalyse** er ein psykologisk teori og terapeutisk metode som vart utvikla av den austerrikske legen Sigmund Freud kring året 1900. Freud introduserte i 1901 teoriane om det umedvitne, det vil seie teoriar om at det i mennesket sin personlegdom finst fenomen som det ikkje er klar over, eller som det har trengt vekk frå det medvitne, og at dette pregar mennesket på ulike ofte skadeleg vis.

Psykoanalysen er både ein teori om korleis personlegdomen vert danna, ein analysemetode som får fram det umedvitne innhaldet i personlegdomen ved å gå gjennom handlingane, utsegnene og draumane til personen, og dessutan ein type terapi som går ut på å få fram sider av det umedvitne for å lindre psykisk smerte eller freiste lækje somme psykiske lidingar.

Psykoanalysen er ein vitskap som har vore i stendig endring allereie frå Freuds tid, og Freud sjølv reviderte etter kvart fleire av teoriane sine. Historisk stod fyrst driftpsykologien sterkt, det var ein biologisk orientert teori som la vekta på at driftene, særleg kjønsdrifta, var styrande for menneska. Deretter vart eg-psykologien (egopsykologien) vektlagt, det vil seie at det var lagt meir vekt på eg-et, sjølvet, enn på driftene, slik at dei psykologiske elementa kom meir i fokus. Så kom objektrelasjonsteorien til delvis å erstatte egopsykologien ved at det vart lagt større vekt på korleis tilhøva til dei tidlegaste og viktigaste personane i eit menneskets liv hadde vore. I dei seinaste åra har det vore sett på som ein særs viktig faktor å ha evne til å regulere sjøvkjensla og styrke kjærleiken til seg sjølv.
Sjakkspelaren Erik Andersen

**Erik Andersen** () var ein dansk sjakkmeister fødd i Gentofte.

Andersen vann den danske meisterskapen i sjakk tolv gonger (1923, 1925, 1926, 1927, 1929, 1930, 1931, 1932, 1933, 1934, 1935 og 1936). Han blei nordisk meister i sjakk i Stockholm i 1930, forsvarte tittelen med 3 : 3 mot Gideon Ståhlberg i 1934, og tapte den med 2,5 : 3,5 mot Erik Lundin i 1937.

Han gjorde det også svært godt i internasjonale sjakkturneringar i den same tida. 
Andersen spelte 6 gongar for Danmark i offisielle sjakkolympiadar og i den uoffisielle sjakkolympiaden i München i 1936. Han døydde i København i 1938.

## Kjelder

## Bakgrunnsstoff
* Nokre av Erik Andersen sine sjakkparti hos chessgames.com
Burzum av Burzum

***Burzum*** er debutalbumet til det norsk svartmetallbandet Burzum. Det vart innspelt januar 1992, og kom ut for sal mars same året. Albumet vart gjeve ut på nytt i 1995 og 2010 som *[[Burzum / Aske]]*, der EP-en *[[Aske]]* er inkludert. Albumet vart utgjeve som LP gjennom Øystein Aarseth sitt plateselskap Deathlike Silence Production. I 2011 kåra Morgenbladet *Burzum* som det 96. beste norske albumet gjennom tidene.  

## Innhald

*I teksten til «Feeble Screams from Forests Unknown» skreiv Euronymous "The Hopeless Soul Keeps Waiting» i staden for The Hopeless Soul Keeps Mating»
*I somme utgåver er «Ea, Lord of the Depths» feilskrive som «Ea, Lord of the Deeps»
*I somme utgåver er «Black Spell of Destruction» feilskrive som «Spell of Destruction»
*Gitarsolo på spor 5 er spelt av Euronymous

## Medverkande

;Burzum
*Count Grishnack – vokal, elektrisk gitar, bassgitar, synthesizer, komponist, slagverk og perkusjon 
*Euronymous – elektrisk gitar og gongong
*Samoth – bassgitar

;Andre medverkande
*Pytten – produsent
*Jannicke Wiise-Hansen – teikning og kunstarbeid

## Kjelder
*Burzum – Discography – Official Releases – "Burzum" 1992
*Plateomslaget på *Burzum / Aske* (2010 reissue)

## Bakgrunnsstoff
*American Nihilist Undergroung Society (2009): *Burzum – Ambient Black Metal* lenkje
*Jakhelln, Cornelius (2011): *Burzum: Burzum (Deathlike Silence Productions, 1992)*. Morgenbladet lenkje
Bös Fulen

**Bös Fulen** er ein 2&nbsp;801 meter høg fjelltopp i kantonen Schwyz i det austlege, sentrale Sveits. Fjellet, som er det høgste i kantonen, ligg langs grensa mot kantonen Glarus. Fjelltoppen er vanskeleg å klive, og vert lite vitja. Langs fjellfoten ligg det store steinurder, etter stein som har rausa ut frå dei steile bergsidene.

## Kjelder

**Denne artikkelen bygger på «[[:de:Bös Fulen|Bös Fulen]]» frå ,  den 19. august 2011.*
Schnebelhorn

**Schnebelhorn** er eit 1&nbsp;292 meter høgt fjell i kantonen Zürich i Sveits. Fjellet, som er det høgste i Zürich, ligg på grensa mot kantonen St. Gallen i aust. Schnebelhorn høyrer til Appenzelleralpane, og er eit ynda turmål.

## Kjelder

**Denne artikkelen bygger på «[[:de:Schnebelhorn|Schnebelhorn]]» frå ,  den 19. august 2011.*  
 

## Bakgrunnsstoff
*en/hiking/the-high-point-of-canton-zuerich.html From Toggenburg to the høgast Point of Canton Zürich Myswitzerland.com
Säntis

**Säntis** er eit 2&nbsp;502 meter høgt fjell i det nordaustlege Sveits. Fjelltoppen ligg på grensa mellom dei tre kantonane Appenzell Ausserrhoden, Appenzell Innerrhoden og St. Gallen. Säntis er det høgste fjellet i alle dei tre kantonane og i Appenzelleralpane. Frå toppen kan ein sjå seks land; Sveits, Austerrike, Frankrike, Italia, Liechtenstein og Tyskland.

Fjelltoppen vart nådd første gongen den 14. desember 1680, då to prestar og ein naturforskar frå Zürich saman med ein førar frå Appenzell Innerrhoden gjekk til topps. Dei tok turen for å kome nærare ein komet som passerte jordkloten.

Frå Schwägalp går det ei taubane til toppen av Säntis. Den første taubana vart bygt 1933-35. Allereie i 1846 vart det bygt gjestgjeveri på toppen, og sidan 1882 var det ein betjent vêrstasjon på fjellet.

## Kjelder

**Denne artikkelen bygger på «[[:de:Säntis|Säntis]]» frå , den 19. august 2011.* 
 

## Bakgrunnsstoff
* Säntis på SummitPost
* ''Säntis Sepp''- webkamera
* Säntis-Schwebebahn AG
* Säntis: bilete
Lex imperfecta

**Lex imperfecta** (latin: *ufullstendig lov*), er ei lov som ikkje kan gjennomtvingast ved rettslege middel. I nokre  tilfelle har lovreglar ingen bestemmelsar om kva følgjer det skal ha om regelen blir broten. Regelen kan dermed vere ei moralsk rettesnor eller ei målsetting frå lovgjevar si side, men altså utan sanksjonar ved brot på regelen. 

## Eksempel frå norsk rett
Eksempel på dette er Grunnlova § 110 første ledd, som lyder: 

«Det paaligger Statens Myndigheder at lægge Forholdene til Rette for at ethvert arbeidsdygtigt Menneske kan skaffe sig Udkomme ved sit Arbeide.»

Ein kan ikkje med heimel i denne paragrafen fremme noko krav mot staten eller nokon annan, verken eit krav om å få arbeid, eit krav om erstatning for at ein ikkje har fått arbeid, eller eit krav om straff fordi denne regelen ikkje har blitt oppfylt.
 
Eit anna eksempel er barnelova § 30, der første ledd mellom anna har følgjande innhald: 

«§ 30. Innhaldet i foreldreansvaret.

Barnet har krav på omsut og omtanke frå dei som har foreldreansvaret. (...) Foreldreansvaret skal utøvast ut frå barnet sine interesser og behov.»

Her er ingen reglar i *barnelova* som inneheld sanksjonar ved brot på desse rettane og pliktene. Så barnelova er lex imperfecta når det gjeld desse reglane. Reglane er ei moralsk rettesnor frå lovgjevar si side. Ein skal likevel vere merksam på at andre lover, til dømes barnevernlova og straffelova, har lovreglar som råkar alvorlege brot på omsuta for eit barn frå foreldra si side. 

## Bakgrunnsstoff
Lex imperfecta hos Store danske, vitja 19. august 2011.

## Fotnotar